open-index/open-wikipedia-markdown huggingface dataset:
Verizon VIP Tour

**„Verizon VIP Tour“** yra kasmetinis koncertinis turas, kurį reklamuoja „Live Nation Global Touring“ ir „Verizon Wireless“. Kaip ir „Verizon Ladies First Tour“, „VIP Tour“ dominavo vien moterys atlikėjos. Šis turas visuomet vyksta tik Jungtinėse Amerikos Valstijose.

## Fergie (2007)

2007 m. turas „Verizon VIP Tour“ buvo surengtas amerikiečių solo atlikėjos Fergie. Turas parėmė, jos debiutinį albumą „The Dutchess“. Taip pat Fergie pristatė keletą „The Black Eyed Peas“ dainų. Be to, Fergie atliko Amy Winehouse dainą „Rehab“

### Atidarymo grupės
* Rooney
* Ludacris

### Turo dainos
# „Here I Come“
# „London Bridge“
# „Clumsy“
# „Big Girls Don't Cry“
# Medley:
## „Don't Lie“
## „Hey Mama“
## „Shut Up“
## „Don't Phunk with My Heart“
## „Where Is the Love?“
# „Pedestal“
# „All That I Got“
# „My Humps“
# „Voodoo Doll“
# „Mary Jane Shoes“
# „Barracuda“
# Pabaiga:
## „Rehab“
## „Glamorous“
## „Fergalicious“
## „Finally“

Šaltinis: 

### Turo datos

Šaltinis: 

### Pelnas

## Natasha Bedingfield (2008)

Jungtinės Karalystės atlikėja Natasha Bedingfield surengė 2008 m. „Verizon VIP Tour“ turą. Turas parėmė trečiąjį solistės studijinį albumą „Pocketful of Sunshine“. Natasha ture atliko Madonna kūrinį „Ray of Light“.

### Atidarymo atlikėjai
* Kate Voegele
* The Veronicas

### Turo dainos
# „Piece of Your Heart“
# „Who Knows“
# „Pocketful of Sunshine
# „These Words“
# „Soulmate““
# „Pirate Bones“
# "Ray of Light
# „Love like This“
# „Say It Again“
# „Freckles“ (akustinė versija)
# „Single“ (akustinė versija)
# „Put Your Arms Around Me“
# „Angel“
# Pabaiga:
## „Backyard“
## „Unwritten“

### Turo datos

Šaltinis: 

### Pelnas

## Bow Wow kaip Shad Moss (2008)
Amerikiečių reperis Bow Wow turėjo surengti koncertinį turą 2008 m. rudenį, tačiau dėl nepaaiškintų priežasčių turas buvo atšauktas.

## Šaltiniai

## Nuorodos
* Verizon VIP Tour oficiali svetainė 
* Fergie oficiali svetainė
* Natasha Bedingfield oficiali svetainė
Vincentas Jurgilas

**Vincentas Jurgilas** (1861 m. sausio 2 d. Vaitiekupiuose, Naumiesčio apskritis – 1939 m. birželio 11 d. Meteliuose, Alytaus apskritis) – Romos katalikų garbės kanauninkas, draudžiamos lietuviškos spaudos platintojas.

## Biografija
Mokėsi Marijampolės gimnazijoje, po to Seinų kunigų seminarijoje. Ją baigęs, 1884 m. įšventintas kunigu. Vikaravo Šunskų Šv. Marijos Magdalietės bažnyčioje. Buvo perkeltas į Metelių Kristaus Atsimainymo bažnyčią, ilgametis jos klebonas. Seirijų dekanato dekanas ir garbės kanauninkas. Platino draudžiamą lietuvišką spaudą, įkūrė „Žiburio“ draugijos skyrių ir biblioteką. Jo rūpesčiu suremontuota legendinė Kryžių koplyčia. Palaidotas Metelių bažnyčios šventoriuje.

Brolis kunigas Juozas Jurgilas, 1894–1900 m. dirbo pastoracinį darbą Vygriuose, kur susirgo džiova. Vincentas Jurgilas pas save slaugė brolį iki pat jo mirties ir palaidojo jį Metelių kapinėse.
Fetras

**Fetras** () – geros kokybės plono tankaus veltinio klasė. Fetras daugiausia naudojamas skrybėlėms ir kitokiems galvos apdangalams gaminti. Pats fetras dažniausiai veliamas iš ožkų, triušių vilnos, plonos avių vilnos.

XVII a. viduryje – XX a. viduryje kokybišką fetrą vyriškoms skrybėlėms dažnai gamino naudodami technologinį procesą, angliškai vadinamą *carroting* (nuo  'morka'). Bebrų, triušių ar kiškių kailius apdorodavo praskiestu gyvsidabrio nitrato tirpalu. Kai kailių papilvės plaukai nusidažydavo morkos spalva, kailius džiovindavo specialiose krosnyse. Po to kailius specialioje kirpimo mašinoje tempdavo per specialų strypą ir nupjaudavo kailio plaukus. Nupjautus plaukus nupūsdavo į specialų kūgio formos sietą, apdorodavo karštu vandeniu kad sutankėtų, susidariusį kūgio pavidalo plaukų sluoksnį išimdavo ir praleisdavo pro šlapius velenėlius, kurie velia slenkantį vilnos sluoksnį. Po to susidariusį fetrą dažydavo ir naudodavo skrybėlėms daryti.

Nuodingas gyvsidabrio nitrato tirpalas ir jo garai neretai sukeldavo profesinius skrybėlių gamintojų apsinuodijimus gyvsidabriu. 1941 m. gruodžio mėnesį JAV Viešosios Sveikatos tarnyba (*Public Health Service*) uždraudė naudoti gyvsidabrį skrybėlių gamyboje. Kai kas aiškina, kad anglų kalboje esantis pasakymas *Mad as a hatter* ('pakvaišęs kaip skrybėlininkas') atsirado dėl to, kad chroniškas apsinuodijimas gyvsidabrio junginiais specifiniu būdu pažeidžia nervų sistemos veiklą.
Vincentas Astasevičius

**Vincentas Astasevičius** (1885 m. sausio 23 d. Suvalkų Kalvarijoje – 1946 m. gegužės 1 d. Seinuose) – Romos katalikų prelatas, Lenkijos lietuvių teisių gynėjas.

## Biografija
1899 m. baigė dviklasę Kalvarijos pradinę mokyklą ir dirbo miestelio vaistininko padėjėju. Kai 1893 m. mirė tėvas, liko vienas su motina, nes keturi broliai ir seserys buvo mirę prieš tai. 1909 m. eksternu baigė Marijampolės gimnaziją ir buvo priimtas į Seinų kunigų seminariją. 1914 m. įšventintas kunigu ir paskirtas Berglavo parapijos vikaru. 1915-18 metais vokiečių okupacinės valdžios kalintas lageriuose Vokietijoje. 1918-21 m. vikaravo Berglave. 1921-25 m. Augustavo mokyklos direktorius. Nuo 1925 m. iki mirties – Seinų bažnyčios klebonas.

Kunigavo Seinuose sudėtingu laikotarpiu, kai karinis konfliktas tarp Lietuvos ir Lenkijos tik buvo pasibaigęs. Lietuvių tikintieji reikalavo platesnių teisių bažnyčioje, net norėjo steigti atskirą lietuvišką Seinų parapiją, o Vincentas Astasevičius ieškojo kompromisų. 1927 m. prašė vyskupo pagelbėti areštuotiems *Gyvojo rožančiaus būrelio* vadovams ir šv. Kazimiero draugijos nariams – lietuviams. Savarankiškai išmoko lietuvių kalbą ir bažnyčioje pamokslus sakė lietuviškai. 1935 m. pašventino Vytautui Didžiajam skirtą kryžių Žagariuose. 1945 m. nesutiko nutraukti šv. Mišių aukojimą lietuvių kalba Seinų bažnyčioje.

## Šaltiniai
* Ks. Witold Jemelity. Parafie polsko - litewske na Suwalszczyzne w latach 1919-1939
* Eugenija Pakutkienė. Kunigas Vincentas Astasevičius
Klyksmas 2

**Klyksmas 2** () – 1997 m. JAV sukurtas siaubo filmas. Filmas sulaukė didelės finansinės sėkmės ir uždirbo daugiau negu 172 milijonus JAV dolerių.

## Siužetas

Filme pasakojama apie pasirodžiusi filmą „Dūris“, kuriame pasakojama apie prieš metus vykusias žudynes. Filmo premjeros metu įvykdomos dvi žmogžudystės. Tikrųjų prieš metus vykusių žudynių liudininkė Sidnė Preskot suvokia, kad žudikas vėl grįžo. Žmogžudysčių įvyksta vis daugiau. Tyrėjai perpranta žudiko žudymo principą, bet jau per vėlu – Sidnė turės išgyvent pati. Filmo pabaigoje paaiškėjo jog žudikai tai Mikis - Sidnės studijų draugas. Ir Debė - Bilio (Sidnės buvęs vaikinas ir pirmos dalies žudikas) motina, bandžiusi atkeršyti Sidnei už sūnaus nužudymą.

## Aktoriai
: *Aktorius – filmo veikėjas*
* Neve Campbell – Sidney Prescott
* Courteney Cox – Gale Weathers
* David Arquette – Dwight 'Dewey' Riley
* Jamie Kennedy – Randy Meeks
* Jerry O'Connell – Derek Feldman
* Laurie Metcalf – Debbie Salt (Mrs. Loomis)
* Elise Neal – Hallie McDaniel
* Timothy Olyphant – Mickey Altieri
* Sarah Michelle Gellar – Casey „Cici“ Cooper
* Jada Pinkett – Maureen Evans
* Liev Schreiber – Cotton Weary
* Duane Martin – Joel Jones
* Rebecca Gayheart – seserijos narė Lois
* Portia de Rossi – seserijos narė Murphy
* Omar Epps – Phil Stevens
* David Warner – Gus Gold
* Lewis Arquette – Chief Lewis Hartley
* Heather Graham – 'Casey Becker' filme *Dūris*  1 
* Tori Spelling – 'Sidney Prescott' filme *Dūris*  1 
* Luke Wilson – 'Billy Loomis' filme *Dūris* 1 
* Matthew Lillard – vaikinas vakarėlyje
 1  Dūris – fiktyvus filmas, kuris rodomas filmo Klyksmas metu.

## Apdovanojimai
MTV filmų apdovanojimuose už vaidmenį filme apdovanojimą gavo Neve Campbell.

## Garso takelis
# „Scream“ – Master P, Silkk The Shocker 3:30
# „Suburban Life“ – Kottonmouth Kings 3:34
# „Rivers“ – Sugar Ray 2:50
# „She’s Always in My Hair“ – D'Angelo 6:19
# „Help Myself“ – Dave Matthews Band 4:31
# „She Said“ – Collective Soul 4:51
# „Right Place, Wrong Time“ – Jon Spencer 3:16
# „Dear Lover“ – Foo Fighters 4:33
# „Eyes of Sand“ – Tonic 4:16
# „The Swing“ – Everclear 2:59
# „I Think I Love You“ – Less Than Jake 2:03
# „Your Lucky Day in Hell“ – Eels 4:26
# „Red Right Hand“ – Nick Cave and the Bad Seeds, DJ Spooky 8:23
# „One More Chance“ – Kelly 4:13
# „The Race“ – Ear2000 2:19

## Nuorodos
* Klyksmas 2 IMDB puslapyje
Drew Barrymore

**Drew Blyth Barrymore** (g. 1975 m. vasario 22 d.) – JAV aktorė ir filmų prodiuserė. 2004 m. vasario 3 d. pelnė žvaigždę Holivudo žvaigždžių alėjoje.

Buvo tapusi kompanijų CoverGirl ir Gucci reklaminiu veidu. 2005 m. išleistas dokumentinis filmas „My Date with Drew“.

## Filmografija

## Nuorodos

* Oficiali svetainė
Mykolas Habermanas

**Mykolas Habermanas** (, , 1763 m. – 1851 m.) – verslininkas ir mecenatas.

## Biografija

Į tuometinę Suvalkų guberniją atvyko iš Bohemijos (dabartinė Čekijos Respublika). Kirto senovinę girią kolonizuoti skirtose vietose ir prekiavo mediena. Pirko Šeipiškės dvarą su 661 margu žemės, Smalėnų ir Akatninkų palivarkus. Įkūrė kaimus: Rudauką, Teklinavą (pavadintą mirusios žmonos Teklės vardu), Kristanovą, Baraniškes; pastatė malūną, prie kurio vėliau įsikūrė Muravoto Tilto gyvenvietė.

Iš dvarininko Katarskio pirkto Smalėnų palivarko vietoje įkūrė Smalėnų kaimą, į kurį pakvietė prekybininkus žydus bei amatininkus vokiečius iš Prūsijos ir planavo paversti kaimą miesteliu. Netrukus pradėjo veikti gelumbės fabrikas, pastatyta liuteronų bažnyčia ir judėjų sinagoga. 1838 m. gavo leidimą statyti katalikų bažnyčią ir steigti vienuolyną. Nors statybos tik prasidėjo, bet jau 1839 m. į Smalėnus atvyko pirmieji vienuoliai – reformuoti pranciškonai (mažesnieji broliai). Įsteigtoje vienuolyno mokykloje jaunuolius mokė ir brolis Augustinas, joje mokėsi ir žinomas kompozitorius Juozas Kalvaitis, pasižymėjęs JAV lietuvių spaudos darbuotojas Domininkas Tomas Bačkauskas.

Verslas su tekstilės fabriku sužlugo, Smalėnai vėl virto kaimu, o pats Mykolas Habermanas mirė. Palaidotas savo prie vienuolyno statytoje šv. Mykolo Archangelo koplyčioje, kurioje ilsisi ir kiti jo šeimos nariai.

## Šaltiniai
* Dzieje Klasztoru Reformatorów i Parafii Św. Izydora Oracza w Smolanach 1839 – 1997
Gerontokratija

**Gerontokratija** ( (kilm. *gerontos*) 'senis' + *kratos* 'valdžia') – senų žmonių valdžia pirmykščių žmonių bendruomenėje. Kaip manoma, jie sudarydavo giminės ir genties tarybą. Iš pradžių daugumoje senovės graikų miestų, o Kretoje ir Spartoje iki IV a. pr. m. e., buvo ne tik karalius, bet ir 28 senių, vyresnių nei 60 m., taryba. 

Šiuolaikiniame pasaulyje gerontokratija laikoma tokia valdymo forma, kur valdančioji oligarchijos dalis yra gerokai vyresnė už jų valdomos suaugusiųjų piliečių visuomenės amžiaus vidurkį. 

Terminą *gerontokratija* XX a. pradžioje įvedė etnografas U. Riversomas. Pagal jo teoriją, gerontokratija buvo būdinga Australijos aborigenams ir kai kuriems Okeanijos gyventojams, kurie kai kurių gerontokratijos elementų išlaikė iki XX a.

Sąvoka *gerontokratija* taip pat vartojama ironiškame kontekste, norint parodyti, kad valstybę valdo senyvo amžiaus žmonės, kurie nebūtinai yra labiausiai tam tinkami.

## Šaltiniai
Melnica

**Melnica** () – Rusijos folkroko grupė, įkurta Maskvoje 1999 m. Jos pradininkai – Natalija „Helavisa“ O’Shea ir Aleksejus „Čus“ Sapkovas.

Grupė groja rusiško, airiško, skandinaviško folkloro muziką su poproko įtaka. Pagrindinė grupės vokalistė ir dainų autorė – Natalija „Helavisa“ O’Shea. Ji yra viduramžių Europos kalbų ir kultūros specialistė. Dainoms būdinga fantasy tematika.

## Nariai
 
* Natalija „Hellawes“ O’Shea – vokalas, eilės
* Aleksejus „Čus“ Sapkovas – gitara, vokalas
* Sergejus Zaslavskis – fleita
* Aleksejus Orlovas – violončelė
* Aleksejus Kožanovas – bosai
* Dmitrijus Frolovas – būgnai

Buvę nariai:
* Alevtina Leontijeva – vokalas
* Alexander „Grendel“ Stepanovas – gitara
* Natalija Filatova – fleita
* Natalija Kotlova – violončelė
* Jevgenijus Česalovas – bosai
* Aleksandras Leras – būgnai
* Inesa Klubočkina – smuikas

## Diskografija
* *Дорога Сна* (2003 m.)
* *Master of the Mill* (EP, 2004 m.)
* *Перевал* (2005 m.)
* *Зов Крови* (2006 m.)
* *Дикие Травы* (2009 m.)

## Nuorodos
* 
* Dainų eilės, vertimai
Galeras (reikšmės)

Žodis ***galeras*** reiškia:

* Galeras – ugnikalnis Kolumbijoje;
* galeras – katalikų dvasininkų skrybėlė;
* Galeras (*Galler*) – pavardė.
Gerontopsichologija

**Gerontopsichologija** ( (kilm. *gerontos*) – senis + *psichologija*) – psichologijos šaka, kuri tiria pagyvenusių ir senyvų žmonių psichikos ir elgsenos dinamiką ir dėsningumą. Gerontopsichologija glaudžiai susijusi su gerontologija ir amžiaus tarpsnio psichologija. Naudojamasi jų tyrimo metodais. Gerontopsichologija siekia rasti būdų pailginti aktyvų ir pilnavertį žmogaus gyvenimą.

Gerontopsichologija, remdamasi biologijos, įvairių psichologijos šakų, sociologijos duomenimis, nustato žmonių senėjimo laipsnį, sprendžia susilpnėjusių psicihinių funkcijų kompensacijos, asmenybės adaptacinių galimybių ir kitas problemas, kurias kelia kai kurių senstančio žmogaus sistemų heterochroninė dinamika.

Gerontologijos ištakos siekia XIX a. pabaigą, kaip savarankiška disciplina susiformavo XX a. antrojoje pusėje.

## Šaltiniai
Adriano šalmas

**Adriano šalmas** () – Prancūzijos kariuomenės plieninis šalmas, naudotas Pirmajame pasauliniame kare. Tai buvo pirmas Prancūzijos armijos plieninis šalmas, kurį prancūzų pėstininkai gavo po ilgos pertraukos. Tokie šalmai pasidarė labai būtini, kai apkasų karo metu galvos žaizdos pasidarė itin dažnos. Į ginkluotę įtrauktas 1915 m., todėl dar vadinamas *M15* ar *M1915*. Pradžioje šiuos šalmus naudojo tik pėstininkai, vėliau – ir kavaleristai bei tankų įgulos. Tarpukaryje šiuos šalmus naudojo daugelio šalių kariuomenės. Prancūzija Antrajame pasauliniame kare naudojo patobulintą šio šalmo variantą M26.

## Istorija
Prasidedant Pirmajam pasauliniam karui Prancūzijos kariuomenė naudojo tik standartinius kepius – audeklines kepures, kurios visiškai nedengė galvos nuo šautinių ar skeveldrų žaizdų. Prasidėjus apkasų karui labai daug kareivių būdavo sužeidžiami ar nukaunami į galvą pataikius kulkai, skeveldrai ar sprogimo sviestam akmeniui. Pasidarė aišku, kad rimtesnė galvos apsauga išsaugotų tūkstančių karevių sveikatą ir gyvybes. Prancūzijos generalinis štabas nurodė sukurti šalmą, kuris pridengtų galvą nuo šrapnelių. Kadangi apkasuose besislepiantys kareiviai būdavo pažeidžiami virš galvų sprogstančių šrapnelinių sviedinių, buvo nurodyta šalmą daryti su išilgine skiautere viršugalvyje, kuri turėjo nukreipti iš viršaus lekiančias šrapnelio kulkas. Nebuvo tikimasi, kad šie šalmai apsaugos nuo tiesioginio šautuvo ar kulkosvaidžio kulkos pataikymo (bet nuo rikošetavusių kulkų šie šalmai turėjo padėti).

Šalmas buvo gaminamas iš minkšto plieno, jie svėrė tik 0,765 kg, tad jie buvo lengvesni negu to paties laikotarpio D. Britanijos Brodžio šalmas (*Brodie helmet*) ar Vokietijos *Stahlhelm*, bet ir menkiau saugojo nuo šrapnelių bei kulkų.

Pirmojo pasaulinio karo pabaigoje šiuos šalmus turėjo praktiškai visi kovos veiksmuose dalyvavę Prancūzijos pėstininkai. Juos naudojo ir kai kurios JAV divizijos, besikovusios Prancūzijoje, ir *Józef Haller de Hallenburg* vadovaujama lenkų Mėlynoji armija.

Šalmas pasirodė pakankamai efektyvus nuo šrapnelių, pigus ir lengvai gaminamas. Jų pagamino daugiuau kaip tris milijonus. Juos plačiai naudojo kitos šalys – Belgija, Graikija, Italija, Japonija, Liuksemburgas, Meksika, Marokas, Peru, Lenkija, Rumunija, Rusija, Serbija, Siamas, JAV (o vėliau – TSRS ir Jugoslavija).. Šių šalių naudoti Adriano šalmai skyrėsi tik emblema priekyje.

Šalmas menkai tesaugojo nuo kulkų, todėl buvo pranešimų, kad kareiviai mūšio lauke palikdavo šiuos šalmus.. Paaiškėjo, kad priekyje prie šalmo prikniedijamas ženklas mažina šalmo patvarumą, todėl kai kurios šalys ėmė naudoti šalmus be nacionalinių ebmlemų.

Prancūzijos kariuomenėje Adriano šalmas buvo standartinis ekipuotės elementas iki Antrojo pasaulinio karo pabaigos, o Prancūzijos policija juos naudojo iki 8-to dešimtmečio. Kitos šalyse Adriano šalmus gana ilgai naudojo gaisrininkai, geležineklių apsauga ar jūrų pėstininkai.

Šiais laikais Adriano šalmus vertina karinių reikmenų kolekcionieriai.

## Nuorodos
Grenadieriaus kepurė

**Grenadieriaus kepurė**, *grenadierka* () – grenadierių uniforminė kepurė su kutais viršūnėje, Frydricho Didžiojo laikais pakeitusi trikampes skrybėles. Grenadierių kepures naudojo Prūsijos ir Rusijos kareiviai.

## 1802 m. pavyzdžio Rusijos kariuomenės grenadierka
Kepurės priekyje buvo didelis skardinis ženklas su dvigalviu ereliu ir devizu „Dievas su mumis“ viršutinėje dalyje.

Šias kepures gamindavo ne centralizuotai, ne valdiškuose fabrikuose ar manufaktūrose, o privačiose amatininkų dirbtuvėse įvairiuose miestuose, o kartais – tiesiog grenadierių pulkuose. Todėl grenadierių kepurių gamybos technologijos buvo įvairios.

Kutai, sudaryti iš 4 sektorių (kryžmai du balti, du iš oranžinės ir juodos vilnos), rodė, kad kepurė – puskarininkio. Balti kutai žymėjo eilinių kepures.
Kutų centrai buvo pulkų spalvos – t. y., centrų spalva sutapo su antpečių ir kepurių graižų spalvomis.

Kepurės buvo siuvamos iš grubaus vilnonio audinio, užtempto ant kepurės karkaso. Kepurės graižo išorinė dalis būdavo skardinė. Kepurės viršaus karkasas būdavo daromas iš banginio ūso arba karklo vytelių, kurias kartais sutvirtindavo rago juostelėmis. Pamušalas drobinis, o apatinis kraštas turėdavo vidinę odinę juostelę.

## Nuorodos
* Гренадерские шапки образца 1802 года 
* В.Королев (1991) Гренадерка образца 1802 года. „Орел“, 1991, №1 
* Обер-офицер и рядовой 1756–1762 годов
Arūnas Storpirštis

**Arūnas Storpirštis** (1950 m. rugsėjo 2 d. Vilniuje – 2018 m. lapkričio 6 d. Vilniuje) – lietuvių teatro, kino ir televizijos aktorius.

1975 m. baigęs Lietuvos valstybinę konservatoriją su garsiuoju D. Tamulevičiūtės „dešimtuku“ atėjo dirbti į Valstybinį Jaunimo teatrą.

Brolis – aktorius Gediminas Storpirštis.

## Filmografija
* 1972 – Karys – Herkus Mantas, rež. Marijonas Giedrys, LKS
* 1973 – Arnas – Kur iškeliauja pasakos, rež. Algirdas Dausa, LKS
* 1975 – Atpildo diena, rež. Stasys Motiejūnas, Algimantas Puipa, LKS
* 1978 – Boksininkas Gražuoliukas – Nebūsiu gangsteris, brangioji, rež. Algimantas Puipa, LKS
* 1979 – Velnio sėkla, rež. Algimantas Puipa, LKS
* 1980 – Žaltvykslės, rež. Gytis Lukšas, LKS
* 1981 – Hilbertas Grifitsas – Amerikietiška tragedija, rež. Marijonas Giedrys, LKS
* 1981 – Restorano direktorius – Lošimas be kozirių, rež. Algimantas Kundelis, LKS
* 1984 – Saimonas Hanteris – Veik pagal aplinkybes, rež. Ivanas Gorobecas, Odesos kino studija
* 1985 – Restorano dainininkas – Grožio salonas, rež. Aleksandras Pankratovas-Čiornas
* 1985 – Vadimas Tavrovas – Stebuklų sezonas, rež. Georgijus Jungvaldas-Chilkevičius, Odesos kino studija
* 1986 – Virš vaivorykštės, rež. Sergejus Abramovas, Odesos kino studija
* 1986 – Šalvje – Chameleono žaidimai, rež. Arūnas Žebriūnas, LKS
* 1987 – Daniilas – Galičo kuniaikštis, rež. Jaroslavas Lupijus, Odesos kino studija
* 1987 – Gubernatorius Sleitonas – Sudužusių laivų sala, rež. Gevgenijus Ginzburgas, Raufas Mamedovas, Lenfilm
* 1987 – Neilas – Slaptas farvateris, rež. Vadimas Kostromenka, Odesos kino studija
* 1991 – Ir ten krantai smėlėti, rež. Algimantas Puipa
* 1993 – Generolas Monkas – Karalienės Anos paslaptis, arba muškietininkai po 30 metų, rež. Georgijus Jungvaldas-Chilkevičius
* 1994 – Nepaprasti Tučkaus ir jo viršininko nuotykiai. „Karlo – Henriko karūnos paslaptis“, rež. Augustinas Gricius (1962), Vaidas Lekavičius
* 1995 – Žiemos vyšnia (Зимняя вишня), serialas, rež. Igoris Maslennikovas
* 1996 – Grandininė reakcija (Chain Reaction), rež. Andrew Davis
* 1997 – Vyrai, rež. Inesa Kurklietytė
* 2005 – Policininkas – Persona non grata, rež. Vladimiras Nachabcevas
* 2008 – Margaritos tėvas – Moterys meluoja geriau, rež. Raimundas Banionis
* 2010 – Rusų mafijozas – Eurazijos aborigenas, rež. Šarūnas Bartas
* 2011 – Alfredas – Pavogta laimė, rež. Mantas Verbiejus
* 2011 – Miegančių drugelių tvirtovė, rež. Algimantas Puipa
* 2013 – Baisiausia mano gyvenimo savaitė, LNK
* 2014 – Gydytojas – Žvaigždė, rež. A.Melikian
* 2015 – Dėdė, Rokas ir Nida
* 2016 – O, ne! O, taip! rež. Julius Paulikas
* 2019 – Purpurinis rūkas rež. Raimundas Banionis

## Šaltiniai

## Nuorodos
* IMDb profilis
Skrybėlė

**Skrybėlė** – galvos apdangalas, susidedantis galvos viršų dengiančio viršaus bei bryliaus (kitaip atbrailų, kraštų). Būna vyriškos ir moteriškos, šios paprastai vadinamos *skrybėlaitėmis*.

Angliškas žodis *hat* 'skrybėlė' nėra tapatus lietuviškam terminui *skrybėlė*, kadangi gana dažnai angliškai *hat* vadina tai, ką lietuviai skrybėle nevadins – pvz., tokius galvos apdangalus kaip ausinė kepurė, papacha, slidinko kepuraitė.

Skrybėlių paskirtis:
* apsauginė:
** saugo galvą (o plačiabrylės – ir pečius) nuo saulės, kritulių, vėjo
** saugo nuo šalčio – fetrinės skrybėlės
** saugo nuo vabzdžių (uodų, mašalų, bičių) – skrybėlės su vabzdžių tinkleliais, bitininko tinklelis.
* dekoratyvinė – išeiginės, paradinės ir panašios skrybėlės, moteriškos skrybėlaitės
* skiriamoji, statuso parodymo – uniforminės skrybėlės ir skrybėlaitės
* maskuojamoji – karinės, medžiotojų skrybėlės.

Skrybėlių dalys:
* Būtinos:
** viršus – dengia galvos viršų, gali būti plokščias, iškilas, įdubęs. kai kurių skrybėlių viršus gali būti įlenktas iš šonų (pvz., fedora, trilbis). Neretai turi angeles vėdinimuisi.
** bryliai – saugo veidą ir viršaus nepridengtas galvos dalis nuo saulės šviesos, lietaus. Būna įvairaus pločio – nuo siaurų iki labai plačių (sombreras).
* Papildomos:
** vidinė juosta – paprastai odinė ar šilkinė, paprastai pritvirtinta vietoje, kur skrybėlės viršus jungiasi su bryliais. Priglunda prie galvos odos ar plaukų, dažnai laiko skrybėlę ant galvos. Saugo skrybėlės medžiagą nuo prakaito.
** juosta – apsukta apie skrybėlės viršų. Gali turėti kilpeles užkišti plunksnai arba maskuojamosioms šakelėms (karinės ir medžiotojų skrybėlės).
** pasmakrės dirželis ar virvelė – prilaiko skrybėlę, kad nenupūstų vėjas ar nenukristų palenkus galvą.
** plunksna – paprastai tvirtinama prie viršaus.
** pliumažas – plunksnų arba kartais ašutų ar panašių plaukų puokštė.
** tinklelis – apsauginis tinklelis, saugantis veidą nuo vabzdžių (uodų – kai kurios medžiotojų ar meškeriotojų skrybėlės; bičių – bitininko tinklelis).
** šydas – būdingas moteriškoms skrybėlaitėms.
** spaustukai – viršuje ir bryliuose, leidžiantys brylius pakelti ir prisegti prie viršaus.
** kiti puošiniai – moteriškos skrybėlaitės ir skrybėlės kai kuriais istoriniais laikotarpiais pasižymėjo įmantria puošyba. Jas puošdavo smulkių žvėrelių iškamšomis, gėlėmis, plunksnomis ir kitais lementais, jų kombinacijomis.

Skrybėlės medžiagos:
* fetras – būdingas žieminėms, rudeninėms ir kitiems metų laikams skirtoms skrybėlėms.
* šiaudai ir panašios augalinės medžiagos – iš šių medžiagų pinamos šiaudinės skrybėlės bei skrybėlaitės
* audinys – siūtos skrybėlės.
* kailis
* kt. – pvz., megztos skrybėlaitės ir pan.


File:Akubra-style hat.jpg|Akubra
File:Geraldine Farrar crop.jpg|Moteriška skrybėlaitė
File:Hatfedora3.jpg|Fedora
File:Robert Ewing 1914.jpg|Homburgas
Lindsay Lohan

**Lindsay Dee Lohan** (g. 1986 m. liepos 2 d.) – JAV aktorė, dainininkė, modelis ir drabužių dizainerė. Karjerą pradėjo kaip vaikų madų modelis. Nuo 10 metų pradėjo vaidinti kine.

Laimėjo tris MTV kino apdovanojimus.

## Filmografija

### Filmai

### Televizija

## Diskografija

### Albumai

### Singlai

## Nuorodos

* Oficiali svetainė
Armanas Abramavičius

**Armanas Abramavičius** (g. 1962 m. lapkričio 27 d. Zarasuose) – teisininkas, teisėtyrininkas penalistas, Lietuvos Aukščiausiojo Teismo teisėjas, Vilniaus universiteto Teisės Fakulteto profesorius, buvęs Lietuvos Respublikos Konstitucinio Teismo teisėjas.

## Biografija
Armanas Abramavičius 1985 m. baigė teisės studijas VU Teisės fakultete; liko dėstyti Baudžiamosios teisės katedroje. 1991 m. baigė aspirantūrą Maskvos M. Lomonosovo universitete ir apgynė teisės mokslų kandidato disertaciją, teisės mokslų kandidatas (laipsnis nostrifikuotas į socialinių mokslų daktaro laipsnį).

Buvo VU Teisės fakulteto prodekanas. VU TF Baudžiamosios teisės katedros profesorius, dėsto kursą „Baudžiamoji teisė (Specialioji dalis)“.

Nuo 1991 iki 1992 m. LR Aukščiausiosios Tarybos Krašto apsaugos ir vidaus reikalų komisijos patarėjas, nuo 1993 m. LR Seimo Juridinio skyriaus konsultantas, nuo 1993 iki 1995 m. LR teisingumo ministro padėjėjas, nuo 1995 iki 1997 m. LR Prezidento patarėjas, nuo 1997 iki 2000 m. LR Prezidento patarėjo referentas, nuo 2000 iki 2002 m. LR Prezidento patarėjas, Teisės departamento vadovas, nuo 2002 m. kovo mėn. iki 2011 m. kovo 14 d. LR Konstitucinio Teismo teisėjas. Nuo 2011 gegužės mėn. Lietuvos Aukščiausiojo Teismo teisėjas.

## Šaltiniai
Martin Avenarius

**Martin Avenarius** (g. 1965 m. lapkričio 3 d. Hanoveryje, Vokietija) – vokiečių teisininkas, teisėtyrininkas civilistas bei romanistas, teisės istorikas, Kelno universiteto (Šiaurės Reinas-Vestfalija) profesorius, habilituotas teisės mokslų daktaras.

## Biografija
Nuo 1986 m. iki 1991 m. studijavo teisę ir slavų filologiją Gėtingene ir Vienoje. 1991 metais baigė studijas, išlaikė referendaro egzaminą, 1992 metais apgynė teisės disertaciją „Savinji mokymas apie tarplaikinę privatinę teisę“ (), 1995 metais išlaikė asesoriaus egzaminą. Tarp 1995 ir 2002 metų dėstė Gėtingeno universiteto Romėnų ir bendrosios teisės institute.

2002 m. apgynė teisės habilitaciją (apie pseudoulpianišką *liber singularis regularum*), įgijo teisę dėstyti dalykus Romėnų teisė, Civilinė teisė ir Naujesnioji privatinės teisės istorija. Nuo 2003 m. balandžio 1 d. Kelno universiteto profesorius, Romėnų teisės instituto direktorius.

Hanns Seidel paramos fondo docentas patikėtinis.

## Darbai (pasirinktinai)
* Martin Avenarius: *Savignys Lehre vom intertemporalen Privatrecht*, Wallstein-Verlag, Göttingen 1993 (Quellen und Forschungen zum Recht und seiner Geschichte 3)
* Martin Avenarius: *Rezeption des römischen Rechts in Rußland - Dmitrij Mejer, Nikolaj Djuvernua und Iosif Pokrovskij*, Wallstein-Verlag, Göttingen 2004 (Quellen und Forschungen zum Recht und seiner Geschichte 11)
* Martin Avenarius: *Der pseudo-ulpianische liber singularis regularum. Entstehung, Eigenart und Überlieferung einer hochklassischen Juristenschrift*, Wallstein-Verlag, Göttingen 2005 (Quellen und Forschungen zum Recht und seiner Geschichte 12)
* Martin Avenarius: *Friedrich Carl von Savigny − Savignyana. Bd. 8: Pandekten. Obligationenrecht, Allgemeiner Teil*, Klostermann, Frankfurt a. M. 2008 (Studien zur europäischen Rechtsgeschichte 228)
* Martin Avenarius: *Rimskoe pravo v Rossii*, Moskau 2008

## Šaltiniai
Zenonas Namavičius

**Zenonas Namavičius** (1943 m. gegužės 15 d. Eimuliškyje, Panevėžio rajonas - 2019 m. spalio 23 d. Vilniuje) – teisininkas, teisėtyrininkas, teisės istorikas, buvęs diplomatas, ambasadorius, LR Konstitucinio Teismo teisėjas.

## Biografija
1959–1961 m. Panevėžio melioracinės statybos tresto darbininkas. 1961–1962 m. Panevėžio gamyklos „Lietkabelis“ darbininkas. 1967 m. VU Teisės fakultete baigė teisės studijas, įgijo teisininko kvalifikaciją. 1967–1993 m. dirbo VU TF Valstybės ir teisės teorijos ir istorijos katedroje. 1970–1973 m. baigė aspirantūrą Maskvos M. Lomonosovo universiteto Teisės fakultete. 1973 m. apgynė teisės mokslų kandidato disertaciją „Joachimo Lelevelio politinė teorija“, teisės mokslų kandidatas. 1974–1984 m. VU Teisės fakulteto prodekanas. 1975–1976 m. stažavosi Vienos universitete. 1984–1990 m. VU Teisės fakulteto docentas, 1990–1991 m. dekanas, 1991–1993 m. VU prorektorius. 1989–1992 m. Lietuvos teisininkų draugijos pirmininkas.

1993–1999 m. LR nepaprastasis ir įgaliotasis ambasadorius Vokietijoje. 2000–2002 m. LR ambasadorius Rusijos Federacijoje, 2001–2002 m. ir Armėnijos respublikoje. 2002–2011 m. LR Konstitucinio Teismo teisėjas. Buvo LR Konstitucijos projekto rengimo grupės narys, VU TF Teisės teorijos ir istorijos katedros docentas; dėstyti dalykai – Politinių ir teisinių teorijų istorija (vientisųjų teisės studijų programoje); Teisės filosofija ir teisinės minties istorija (teisės doktorantūroje).

Buvo vedęs, žmona Nijolė Namavičienė - M. K. Čiurlionio menų mokyklos mokytoja pianistė. Sūnus Justas Namavičius, teisininkas, Bonos universiteto Teisės ir valstybės mokslų fakulteto Baudžiamosios ir baudžiamojo proceso teisės katedros mokslo darbuotojas, teisės doktorantas; Andrius Namavičius (g. 1968 m.), diplomatas, ambasadorius.

## Bibliografija
* Liaudies draugovininkui apie teisę / Kęstutis Lapinskas, Zenonas Namavičius, Vladas Pavilonis. – Vilnius: Mintis, 1979. – 239 p.
* Šiuolaikinių buržuazinių politinių teorijų kritinė apžvalga: mokymo priemonė speckursui. – Vilnius, 1987. – 47 p.
* Valstybės ir teisės teorija: mokymo priemonė. – Vilnius: Mintis, 1989. – 153 p. – ISBN 5-417-00192-9
* *Лелевель. – Москва: Юридическая литература, 1991. – 112 с.: ил*. – ISBN 5-7260-0328-4

## Bibliografija
* 2003 m. ordino „Už nuopelnus Lietuvai“ Komandoro kryžius 

## Šaltiniai

|-

|-

|-
Avenarius

**Avenarius** yra vokiška pavardė:

* Ferdinand Avenarius (1856–1923), lyrikas, kritikas;
* Hermann Avenarius, teisininkas;
* Johann Avenarius II. (apie 1579–1631), teisininkas;
* Johannes Maximilian Avenarius (1887–1954), dailininkas grafikas;
* Martin Avenarius (g. 1965 m.), teisėtyrininkas civilistas, teisės istorikas, Kelno universiteto profesorius;
* Richard Avenarius (1843–1896), filosofas.
Mis Pasaulis 1997

**Mis Pasaulis 1997** – 47 konkurso Mis Pasaulis ceremonija, vykusi Seišeliuose. Konkurso nugalėtoja tapo Diana Hayden iš Indijos. 

## Rezultatai

### Regionų nugalėtojos
**Afrika**: Jessica Motaung (PAR) 

**Amerika**: Sallie Toussaint (JAV)

**Azija ir Okeanija**: Diana Hayden (Indija)

**Karibai**: Michelle Moodie (Jamaika)  

**Europa**: Çağla Şıkel (Turkija)

### Specialūs apdovanojimai
*Mis Asmenybė- **Tailandas**
*Mis Fotogeniškiausia - **Indija**
*Geriausias vakarinis kostiumas - **Švedija**
*Geriausias paplūdimio kostiumas - **Indija**
*Geriausias nacionalinis kostiumas - **Naujoji Zelandija**

## Dalyvės

****' - Taisha Regina Gomes
****' - Natalia Pombo
****' - Michella Laclé Croes
****' - Laura Csortan
****' - Susanne Nagele
****' - Alevta Adderley
****' - Sandrine Corman
****' - Mitzy Suarez Saucedo
****' - Elma Teržić
****' - Mpule Kwelagobe
****' - Fernanda Rambo Agnes
****' - Zoe Jennifer Walcott
****' - Simona Velitchkova
****' - Keri-Lynn Power
****' - Carmelinda Gonçalves
****' - Cassandra Powell
****' - Paulina Mladinic
****' - Fang Su-Ling
****' - Gladys Buitrago Caicedo
****' - Rebeca Escalante Trejas
****' - Martina Novosel
****' - Galatia Charalambidou
****'- Terezie Dobrovolna
****' - Carolina Estrella Peña
****' - Clio Olayo Frias
****' - Amal Shawky Soliman
****' - Mairit Roonsar
****' - Minna Lehtinen
****' - Laure Belleville
****' - Katja Glawe
****' - Benita Sena Somolekae
****' - Rosanna Ressa
****' - Eugenia Limantzaki
****' - Lourdes Mabel Valencia Bobadilla
****' - Sonja Aldina Silva
****' - Hansel Cristina Caceres Teruel
****' - Vivian Lee Ming-Wai
****' - Beata Petes
****' - '''Diana Hayden'''
****' - Andrea Roche
****' - Mirit Greenberg
****' - Irene Lippi
****' - Michelle Moodie
****' - Shinobu Saraie

****' - Kim Jin-ah
****' - Liga Graudumniece
****' - Joëlle Buhlok
****' - Asta Vyšniauskaitė
*** [[Makao]]** - Agnes Lo
****' - Arianna Teoh
****' - Sarah Vella
****' - Blanca Soto
****' - Sheya Shipanga
****' - Jharana Bajracharya]
****' - Lauralee Martinovich
****' - Charlotte Hoiaasen
****' - Patricia Aurora Bremner Hernandez
****' - Mariela Quiñonez Garcia
****' - Claudia Maria Luque Barrantas
****' - Kristine Rachel Gumabao Florendo
****' - Roksana Janek
****' - Icilia Silva Berenguel
****' - Aurea Isis Marrero Nieves
****' - Liudmila Popova
****' - Michelle Lane
****' - Jasmine Wong
****' - Marietta Senkacova
****' - Maja Šimec
****' - Jessica Motaung
****' - Nuria Avellaneda Gallego
****' - Xoliswa Mkhonta
****' - Sofia Joelsson
****' - Tanja Gutmann
****' - Saida Joy Kessys Sashays
****' - Tanya Suesuntisook
****' - Mandy Jagdeo
****' - Çağla Şıkel
****' - Lillian Acom
****' - Kseniya Kuz'menko
****' - Vicki-Lee Walberg
****' - Sallie Toussaint
****' - Ana Gonzalez Kwasny
****' - Christina Dieckmann
****' - Tamara Saponijić
****' - Tukuza Tembo
***** - Una Patel

## Nuorodos
*Oficiali svetainė
*Rezultatai
Ramutė Ruškytė

**Ramutė Ruškytė** (g. 1958 m. kovo 6 d. Plungėje) – teisininkė, Lietuvos Respublikos Konstitucinio Teismo (LR KT) teisėja (2005–2014 m.).

## Biografija
1985 m. Vilniaus universiteto (VU) Teisės fakultete baigė teisės studijas, įgijo teisininkės kvalifikaciją.

Nuo 1985 m. iki 1990 m. Vilniaus miesto administracinių rajonų Nepilnamečių reikalų komisijos atsakingoji sekretorė, vakarinės mokyklos teisės dėstytoja. Nuo 1990 m. iki 1993 m. dirbo teisinį darbą Vilniaus miesto savivaldybėje, Valstybinėje mokslo, studijų ir technologijų tarnyboje (Mokslo ir studijų departamento pirmtakėje), Vilniaus pedagoginiame universitete, buvo LR Aukščiausiosios Tarybos deputato padėjėja-sekretore, nuo 1993 iki 2001 m. LR Vyriausybės kanceliarijos Juridinio skyriaus referentė–konsultantė, vedėjo pavaduotoja, vedėja, Teisės ir teisėtvarkos departamento direktorė, nuo 2001 iki 2002 m. Lietuvos teisės universiteto docentė, advokatė, nuo 2002 m. LR KT Teisės departamento direktorė, nuo 2005 m. kovo mėn. iki 2014 m. LR KT teisėja.

Stažavosi užsienyje.

Paskelbė mokslinių straipsnių, yra civilinės teisės vadovėlio bendraautorė

## Šaltiniai
Pietų federalinė apygarda

**Pietų federalinė apygarda** () – viena iš Rusijos Federacijos federalinių apygardų esanti Rusijos Federacijos pietvakariuose, įkurta 2000 m. gegužės 13 d. Rusijos prezidento įsakymu. Iš pradžių vadinta Šiaurės Kaukazo federaline apygarda, tačiau tų pačių metų birželio 21 d. pervadinta į Pietų federalinę apygardą.

Ji yra Rusijos pietvakariuose, tarp Ukrainos ir Kazachstano. Jos šiaurinėje dalyje yra Ponto-Kaspijos stepės, o pietinė dalis apima Šiaurės Kaukazą. Pagal 2002 m. gyventojų surašymą 589 200 km² ploto apygardoje (3,45 % Rusijos ploto) gyvena 22 907 141 gyventojai (38,9/km²). Didžiausi miestai apygardoje yra Krasnodaras, Rostovas prie Dono ir Volgogradas, kuriuose yra šiek tiek daugiau nei milijonas gyventojų.

Dabartinis prezidento atstovas apygardoje yra Vladimiras Ustinovas, buvęs Rusijos teisingumo ministras.

Istoriškas šis regionas Skitijos dalimi. Vėliau čia gyveno chazarai, o Astrachanės miestas greičiausiai pavadintas chazarų karvedžio Ras Tarchano vardu.

Didžiausios upės yra Donas, Volgos žemupys ir Kubanė.

## Administracinis suskirstymas
Į Pietų federalinės apygardos sudėtį įeina 8 respublikos, 3 sritys ir 2 kraštai.

### Respublikos
* Adygėja
* Dagestanas
* Ingušija
* Kabardos Balkarija
* Kalmukija
* Karačajevo Čerkesija
* Krymo
* Šiaurės Osetija
* Čečėnija

### Kraštai
* Krasnodaro kraštas
* Stavropolio kraštas

### Sritys
* Astrachanės sritis
* Volgogrado sritis
* Rostovo sritis

## Gyventojai

### Tautinė sudėtis

# rusai – 14 795 433 gyv. (64,59 %)
# čečėnai – 1 285 215 gyv. (5,61 %)
# avarai – 785 314 gyv. (3,43 %)
# armėnai – 615 123 gyv. (2,69 %)
# kabardinai – 511 736 gyv. (2,23 %)
# ingušai – 508 091 gyv. (2,21 %)
# darginai – 488 822 gyv. (2,13 %)
# osetinai – 476 458 gyv. (2,08 %)
# kumykai – 399 085 gyv. (1,74 %)
# ukrainiečiai – 396 642 gyv. (1,73 %)
# lezginai – 359 547 gyv. (1,57 %)
# kazachai (0,88 %)
# karačiajai (0,82 %)
# azerbaidžaniečiai (0,81 %)
# totoriai (0,76 %)
# kalmukai (0,73 %)
# lakai (0,65 %)
# adygai (0,55 %)
# tabasaranai (0,53 %)
# balkarai (0,47 %)
# baltarusiai (0,37 %)
Abazinų kalba

**Abazinų kalba** (*Абаза Бызшва*) – Kaukazo kalbų grupės rašytinė ir šnekamoji kalba. Labiausiai paplitusi Karačiajų Čerkesijoje. Kalbą sudaro du dialektai: aškerevų dialektas ir tapantų dialektas, kuris yra labiau naudojamas literatūroje. 

Abazinų kalbą vartoja apie 35 000 žmonių Rusijoje ir 10 000 žmonių Turkijoje.

## Abėcėlė

## Šaltiniai
Sibiro federalinė apygarda

**Sibiro federalinė apygarda** () – viena iš Rusijos Federacijos federalinių apygardų. Teritorija – 4 361 727 km², 17 003 927 gyventojas. Užima 30 % Rusijos teritorijos. Svarbiausi miestai: Novosibirskas, Omskas, Krasnojarskas, Irkutskas, Barnaulas.

Dabartinis prezidento atstovas apygardoje yra *Viktoras Tolokonskis* (*Виктор Александрович Толоконский*).

## Administracinis suskirstymas
Sibiro Federalinę apygardą sudaro 3 respublikos, 2 kraštai, 5 sritys.

**Respublikos**
# Altajaus respublika
# Tuva
# Chakasija

**Kraštai**
# Altajaus kraštas
# Krasnojarsko kraštas

**Sritys**
# Irkutsko sritis
# Kemerovo sritis
# Novosibirsko sritis
# Omsko sritis
# Tomsko sritis

### Tautinė sudėtis
# rusai (87,38 %)
# buriatai (2,13 %)
# ukrainiečiai (1,86 %)
# vokiečiai (1,54 %)
# totoriai (1,26 %)
# tuviai (1,2 %)
# kazachai (0,62 %)
# baltarusiai (0,41 %)
# chakasai (0,36 %)
# altajiečiai (0,33 %)
Dulkės saulėje

**Dulkės saulėje** – 1977 m. Lietuvos kino studijoje kartu su kino studija „Mosfilm“ sukurtas meninis filmas (rusiškas pavadinimas „Пыль под Солнцем“). Filmo trukmė – 98 min.

## Kūrybinė grupė
* Scenarijaus autorius – Jevgenijus Kotovas
* Režisierius – Marijonas Giedrys
* Operatorius – Jonas Tomaševičius
* Dailininkas – Leonidas Platovas
* Kompozitorius – Vytautas Barkauskas.

## Vaidina
* Timofejus Spivakas – *[[Juozas Vareikis]]*
* Piotras Veljaminovas – *generolas Michailas Muravjovas*
* Aleksandras Ovčinnikovas – *[[Michailas Tuchačevskis]]*
* Genadijus Juchtinas
* Vladimiras Zamanskis
* Svetlana Penkina
* Antanas Šurna
* Vladimiras Nosikas
* Vladimiras Novikovas
* Nikolajus Barminas.

## Siužetas
Filme parodomos dvi dienos iš lietuvių kilmės bolševikų veikėjo, Simbirsko gubernijos revoliucinio komiteto vadovo Juozo Vareikio gyvenimo, kuomet jis, Raudonosios Armijos Pietų fronto vadas, 1918 m. liepos mėn. organizavo kairiųjų eserų generolo Muravjovo maišto malšinimą. Kartu su J. Vareikiu malšinime dalyvavo busimasis maršalas Michailas Tuchačevskis.

## Apdovanojimai
* 1978 m. – Sąjunginio kino festivalio Jerevane prizas „už geriausią istorinės – revoliucinės tematikos atskleidimą“ bei antrasis prizas už vyro vaidmenį P. Veljaminovui
* 1978 m. – prizas už geriausią vyro vaidmenį P. Veljaminovui Tarptautiniame laisvės ir revoliucinės tematikos filmų festivalyje Sopotse (Jugoslavija).
Žaizdos žemės mūsų

**Žaizdos žemės mūsų** – 1971 m. Lietuvos kino studijoje sukurtas meninis filmas. Drama. Nespalvotas. Plačiaekranis. Filmo trukmė – 100 min.

## Kūrybinė grupė
* Scenarijaus autoriai – Grigorijus Kanovičius, Edvardas Uldukis
* Režisierius statytojas – Marijonas Giedrys
* Kompozitorius – Antanas Rekašius
* Operatorius statytojas – Algimantas Mockus
* Dailininkas statytojas – Jeronimas Čiuplys
* Kostiumų dailininkė – Filomena Linčiūtė-Vaitiekūnienė.

## Vaidina
* Antanas Šurna – *Giedraitis*
* Eugenija Pleškytė – *Giedraitienė*
* Henrikas Kurauskas – *pulkininkas Pilkevičius*
* Povilas Gaidys – *Dirgėla*
* Irena Vasiulytė – *Liuda*
* Stepas Jukna – *Vilkauskas*
* Algirdas Paulavičius – *Adolis, jo sūnus*
* Arnas Rosenas – *Gurauskas*
* Ferdinandas Jakšys – *kunigas Šadeikis*
* Stasys Petronaitis – *Drakšas*
* Milė Šablauskaitė -* jo žmona*
* Vytautas Tomkus – *Mykolas*
* Juozas Jaruševičius – *Juozapas, jo brolis*
* Stasys Paska – *provokatorius*
* Balys Juškevičius – *Gaidukaitis*
* taip pat Aurimas Babkauskas, Eduardas Čepulis, Vytautas Gerulaitis, Bronius Gražys, Kazys Jurašūnas, Vytautas Kancleris, Antanas Mackevičius, Gediminas Pauliukaitis, Gediminas Pranckūnas, Juozas Urmanavičius, Romualdas Urvinis, Viktoras Valašinas, Algimantas Voščikas, Algirdas Vrubliauskas, Leonardas Zelčius.

## Siužetas

Lietuvos valstybės kūrimosi istorija ir ideologinių priešpriešų pasireiškimai Žemaitijos miestelyje 1918 m. - 1920 m.
Tiboras Čelko

**Tiboras Čelko** (, g. 1931 m. gegužės 8 d. Budapešte) – Vengrijos krepšininkas, rungtyniavęs Budapešto "Haladás" krepšinio klube bei Vengrijos rinktinėje.

T. Čelko per savo karjerą rinktinėje kartą tapo Europos čempionu (1955 m.) ir sykį iškovojo žemyno pirmenybių sidabro apdovanojimą (1953 m.) Be to, 1952 m. jis dalyvavo dalyvavo Helsinkio olimpinėse žaidynėse.
Ciriaco De Mita

**Luidžis Čiriakas De Mita** (; 1928 m. vasario 2 d. – 2022 m. gegužės 26 d.) – Italijos politikas, 1988–1989 m. ėjęs Italijos ministro pirmininko pareigas.

## Biografija
De Mita gimė Nusko mieste, Avelino provincijoje.

Jaunystėje jis prisijungė prie Kirkščionių demokratų partijos ir pradėjo savo politinę karjerą. Šioje partijoje jis greitai kilo karjeros laiptais, 1956 m. tapdamas jos konsulu, 1963 m. parlamento nariu, o vėliau buvo šalies darbo ir užsienio reikalų ministru.

1982 m. jis tapo visos partijos vadovu. Po ketverių metų vykusiuose rinkimuose 1986 m. partijos vadovu jį perrinko 60 % balsų dauguma. 1987 m. rinkimuose partija pasirodė puikiai, o po metų De Mita tapo šalies ministru pirmininku. Iš karto po to, kai politikas užėmė šias pareigas, Italijos teroristų Raudonoji brigada nužudė De Mita patarėją ir senatorių Roberto Ruffilli.

Kituose rinkimuose po metų vadovavimą vyriausybei De Mita perdavė Giulio Andreotti.

1996 m. De Mita grįžo į šalies parlamentą ir kituose dvejuose rinkimuose buvo perrenkamas (2001 ir 2006). Pradžioje jis buvo Italijos piliečių partijos nariu, vėliau Demokratija yra laisvė nariu, o galiausiai jis vadovavo Alyvmedžio koalicijos skyriui savo Kampanijos regione.

2008 m. rinkimuose De Mita nebuvo išrinktas į senatą, tačiau liko vadovauti Kampanijos regiono skyriui.

## Šaltiniai

|-
Lady Pank

**Lady Pank** – Lenkijos roko muzikos grupė, sukurta 1981 m. Dabartinė sudėtis: Jan Borysewicz, Janusz Panasewicz, Kuba Jabłoński, Krzysztof Kieliczkiewicz ir Michał Sitarski.

## Diskografija
* *Lady Pank* (1983)
* *Ohyda* (1984)
* *[[Drop Everything]]* (1985) MCA Records
* *LP 3* (1986)
* *O dwóch takich, co ukradli Księżyc cz. I* (1986)
* *O dwóch takich, co ukradli Księżyc cz. II* (1987)
* *Tacy sami* (1988)
* *Zawsze tam, gdzie ty* (1990)
* *Lady Pank '81-'85* (1992)
* *Nana* (1994)
* *„Mała wojna“ akustycznie* (1995)
* *Ballady* (1995)
* *Gold* (1995)
* *The Best of Lady Pank* (1990)
* *Międzyzdroje* (1996)
* *Zimowe graffiti* (1996)
* *W transie* (1997)
* *Łowcy głów* (1998)
* *Koncertowa* (1999)
* *Złote przeboje* (2000)
* *Nasza reputacja* (2000)
* *Besta Besta* (2002)
* *The Best – „Zamki na piasku“* (2004)
* *Teraz* (2004)
* *Strach się bać (2007)
* *Maraton* (2011)
* *Miłość i władza* (2016)
* *Zimowe graffiti 2* (2017)
* *LP1* (2018)
* *LP40* (2021)
* *45'' (2025)

## Nuorodos
* Lady Pank svetainė 
* Forum fans 
* Radio Lady Pank
Rustamas Kasimdžanovas

**Rustamas Kasimdžanovas** (; , g. 1979 m. gruodžio 5 d. Taškente, Uzbekijos TSR) – Uzbekijos totorių šachmatų didmeistris, nugalėjęs 2004-ųjų FIDE pasaulio čempionate ir tapęs čempionu.

## Šachmatų karjera

Pirmasis geras Kasimdžanovo rezultatas buvo 1998-aisiais laimėtas Azijos čempionatas. Kiti svarbūs rezultatai turnyruose – 1999-ųjų pasaulio jaunimo čempionate pasiekta antroji vieta, pergalė Esene 2001-aisiais ir pirmoji vieta Pamplonoje 2002-aisiais (ten po papildomos Blitz partijos aplenkė Viktorą Bologaną, pagrindiniame turnyre surinko 3,5 taško iš 6), 8 taškai iš 9 Vlisingeno turnyre 2003-aisiais. 2005 Pune Kasimdžanovas dalijosi pirmają vietą su Liviu Dieter Nisipeanu, surinkęs 6 taškus iš 9. 2000-ųjų šachmatų olimpiadoje, žaisdamas už Uzbekiją pirmojoje lentoje, surinkęs 9,5 taško iš 12, individualiai užėmė trečią vietą., o 2002 liko antras FIDE šachmatų pasaulio taurėje (finale pralaimėjo Višvanatanui Anandui). Kasimdžanovas du kartus (1999-aisiais ir 2002-aisiais) žaidė Koruso šachmatų turnyre Wijk aan Zee mieste, bet abu kartus rezultatai buvo prasti: 1999-aisiais jis buvo 11-as iš 14, surinkęs 5 taško iš 13, o 2002-aisiais – 13-as iš 14, surinkęs 4,5 taško iš 13.

### FIDE pasaulio čempionas

2004 m. FIDE pasaulio čempionate Kasimdžanovas laimėjo mini mačus prieš Alechandrą Ramiresą, Ehsaną Ghaemą Mahami, Vasilijų Ivančiuką, Zoltaną Almasi, Aleksandrą Grisčiuką ir Veseliną Topalovą. Po šių pergalių Kasimdžanovas žaidė šešių partijų mačą čempionato finale su Maiklu Adamsu.

Po pagrindinių šešerių partijų Kasimdžanovo-Adamso mačo rezultatas buvo 3:3. Čempiono išaiškinimui pagal varžybų reglamentą buvo žaidžiamos dviejų greitųjų partijų (po 25 min) mačas. Kasimdžanovas laimėjo pirmąją greitąją partiją, o antrąją sužaidė lygiosiomis ir tapo FIDE pasaulio šachmatų čempionu.

### Kiti pasaulio čempionatų rezultatai

2005-ųjų FIDE pasaulio čempionatas Kasimdžanovui susiklostė nesėkmingai. Ten jis dalijosi 6-7 vietas su Maiklu Adamsu.

### Karjera po 2005 FIDE čempionato

2005 Kasimdžanovas dalyvavo Linareso šachmatų turnyre, bet ten užėmė paskutinę vietą, surinkęs 4 taškus iš 12.

2006-aisiais Kasimdžanovas laimėjo Korsikos šachmatų turnyrą.

2007-aisiais Kasimdžanovas dalyvavo dar  FIDE pasaulio čempionato Kandidatų mačuose. Pirmajame ture jo oponentas buvo Borisas Gelfandas. Jų mače visos šešios partijos baigėsi lygiosiomis. Tačiau papildomą mačą  laimėjo B. Gelfandas rezultatu 2,5 – 0,5., todėl Kasimdžanovui teko trauktis iš turnyro.

## Šaltiniai

## Išorinės nuorodos

* Rustamo Kasimdžanovas: biografija ir partijos
* Rustamas Kasimdžanovas (chess.com)
* Carlos Alberto Colodro. Trumpas pokalbis su Rustamu Kasimdžanovu
Linas Domarackas

**Linas Domarackas** (1967 m. balandžio 24 d. Šiauliuose) – Lietuvos ir Lenkijos dailininkas.

## Biografija

Mokėsi akvarelės Šiaulių dailės mokykloje, kurią baigė 1985 m. 1988-91 gilino žinias privačiai, pas dailininkę Birutę Gilytę Vilniuje. 1991-94 m. studijavo Varšuvos dailės akademijos Grafikos fakultete. 1997-98 m. gavo Varšuvos „Salon 101” fondo stipendiją. Nuo 2007 m. Lenkijos dailininkų sąjungos narys. Menininkų grupių „Decentristai” ir „LDK” narys. Pastarąjį susivienijimą sudaro lietuvių kilmės dailininkai, kurie taip ir pasivadino: Lietuvos dailininkų kompanija – LDK.

Dailininkas dirba įvairiose srityse: grafikoje, tapyboje, skulptūroje, taip pat scenografijoje. Jo kūrinius yra įsigiję privačios meno galerijos Lenkijoje, Lietuvoje ir kt.

## Grupinės parodos

* 2007 m. Kališo žemės muziejus, Kališas, Lenkija.
* 2007 m. Galerija Pod Dachem Nieba, Cechocinekas, Lenkija.
* 2007 m. Galerija Meilina Sztuki, Varšuva, Lenkija.
* 2007 m. Galerija Mytwornia, Varšuva, Lenkija.
* 2007 m. Galerija Meduna, Viena, Austrija.
* 2006 m. Galerija Pod Dachem Nieba, Cechocinekas, Lenkija.
* 2006 m. Rusijos Mokslo ir Kultūros centras (paroda „Rudens spalvos”), Varšuva, Lenkija
* 2005 m. Galerija EL, Elbingas, Lenkija.
* 2005 m. Galerija Pod Dachem Nieba, Cechocinekas, Lenkija.
* 2005 m. Galerija Pod Dachem Nieba, Cechocinekas, Lenkija.
* 2003 m. galerija Pod Dachem Nieba, Cechocinekas, Lenkija.
* 2000 m. Galerija Rene, Varšuva, Lenkija.
* 1999 m. Teatras Rampa, Varšuva, Lenkija.
* 1997 m. Menininkų namai, Varšuva, Lenkija.
* 1993 m. Mozūrijos Kultūros ir meno centras, Varšuva, Lenkija.
* 1992 m. Liaudie filharmonija, Varšuva, Lenkija.
* 1987 m. Grekovo v. galerija, Maskva, Rusija.
* 1985 m. Diplominė paroda, Šiauliai, Lietuva.
* 1985 m. Meno galerija, Šiauliai, Lietuva.
* 1982 m. Šiuolaikinio meno galerija, Talinas, Estija.

## Individualios parodos

* 2006 m. Mozūrijos Kultūros ir meno centras, Varšuva, Lenkija.
* 2006 m. Advokatų galerija, Zakopanė, Lenkija.
* 2005 m. Turgaus galerija, Olštinas, Lenkija.
* 2003 m. Klubas "Le Madame", Varšuva, Lenkija.
* 2002 m. Klubas Organza, Varšuva, Lenkija.
* 2002 m. Klubas Muza, Varšuva, Lenkija.
* 2002 m. Klubas Chimera, Varšuva, Lenkija.
* 2000 m. Teatras Nowy, galerija Nova, Varšuva, Lenkija.
* 2000 m. Klubas Iluzjon, Varšuva, Lenkija.
* 1999 m. Galerija Wieczorowa, Varšuva, Lenkija.
* 1999 m. Senamiesčio kultūros namai, Varšuva, Lenkija.
* 1998 m. Menininkų sąjungos paroda, Varšuva, Lenkija.
* 1997 m. Kultūros namai, Elkas, Lenkija.
* 1994 m. Meno namai, Varšuva, Lenkija.
* 1991 m. Miesto kultūros centras, Oštinas, Lenkija.

## Nuorodos
* Asmeninis Lino Domaracko tinklalapis